ઘણીબધી સામાજિક સંસ્થા દ્વારા નિયમિત ધોરણે બ્લડ-કૅમ્પનું આયોજન થાય છે. મોટા પાયે થતા આ આયોજનમાં કેટલા યુનિટ બ્લડ એકઠું થયું એની જાણે હોડ લાગતી હોય છે, પરંતુ શું આ બધા જ બ્લડનો પૂરેપૂરો ઉપયોગ થાય છે? કેટલીક સામાજિક સંસ્થાઓ ઑથેન્ટિક રીતે પ્રૉપર ટેસ્ટ કર્યા પછી જ બ્લડ કલેક્ટ કરે છે અને ક્લેક્ટેડ બ્લડને પ્રૉપર રીતે ડિસ્ટિÿબ્યુટ કરવા પર પણ ધ્યાન આપે છે. જોકે ઘણી વાર આનાથી ઊલટું પણ થાય છે. જેમ કે પૉલિટિકલ પાર્ટીઓના સમર્થકો તેમના નેતાને ખુશ કરવા માટે જ્યારે બ્લડ-ડોનેશન કૅમ્પનું આયોજન કરતા હોય છે ત્યારે એમાં ક્વૉલિટી જાળવવાના નિયમો તરફ આંખ આડા કાન કરવામાં આવે છે. છેવટે બને છે એવું કે એ બ્લડ જે ડોનરે આપ્યું હોય છે તેને નુકસાન થાય છે તથા એ બ્લડ કોઈ દરદીને આપી શકાતું નથી અને વેસ્ટ જાય છે. વળી એમા ટેસ્ટિંગ માટે વપરાયેલાં મૅનપાવર, એનર્જી, ઇક્વિપમેન્ટ બધું વેડફાય છે.